Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 158/12/7710	Stará Ľubovňa, 22.6.2012
EEČ : 2-59-42-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení neskorších predpisov

Rozhodol: 	prokurátor Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
Spôsobenú škodu v sume 1,40 € si poškodené XXXXX-U XXXXX voči obvinenému nenárokujú, nakoľko im drevná hmota bola vrátená.

Podľa § 220 ods. 1, písm. c/ Trestného poriadku  obvinený XXXXX zložil na verejnoprospešné účely dňa 18.5.2012,   na účet Štátnej pokladnice číslo účtu 7000063281/8180  sumu 20,- €  a túto sumu  v plnej  výške určil štátu na peňažnú pomoc poškodeným podľa osobitného zákona. 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Podolínec pod spisovou značkou ORP-168/PD-SL-2012.
Obvinený XXXXX dňa 24.1.2012 okolo 09.15 hod. v k.ú. obce Lomnička, okres XXXXX, v lesnom poraste č. KN-C 312/2, ktorá patrí do lesného
pôdneho fondu,  odcudzil 5 ks drevnej hmoty druhu smrek, ktorú rozpílil, pričom 2 ks mali dĺžku 5 m a stredový prierer 0,07 m, 1 ks mal dĺžku 
4 m a stredový priemer 0,06 m a 2 ks mali dĺžku 3,5 m a stredový priemer 0,06 m, čím  Štátnym lesom Tatranského národného parku XXXXX
spôsobil škodu v sume 1,40 €.   
Odôvodnenie: 
	Uznesením povereného príslušníka PZ, Obvodného oddelenia PZ v Podolínci sp. zn. ORP-168/PD-SL-2012 zo dňa 10.4.2012 bolo  podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX  pre prečin krádeže podľa § 212 ods. 2, písm. d/ Trestného zákona. 

	K stíhanému trestnému činu malo dôsjť tak, že  obvinený XXXXX dňa 24.1.2012 okolo 09.15 hod. v k.ú. obce Lomnička, okres XXXXX, v lesnom poraste č. KN-C 312/2, ktorá patrí do lesného pôdneho fondu,  odcudzil 5 ks drevnej hmoty druh smrek, ktorú rozpílil, pričom 2 ks mali dĺžku 5 m a stredový priemer 0,07 m, 1 ks mal dĺžku 4 m a stredový priemer 0,06 m a 2 ks mali dĺžku 3,5 m a stredový priemer 0,06 m, čím  Štátnym lesom Tatranského národného parku XXXXX spôsobi škodu v sume 1,40 €.

	Preskúmaním príslušného spisového materiálu bolo zistené, že v uvedenej veci sa koná o prečine, za ktorý zákon ustanovuje trest odňatia slobody, ktorého hranica neprevyšuje hranicu stanovenú v ustanovení § 220 ods. 1 Trestného poriadku. 

	Podľa § 212 ods. 2 Trestného zákona možno za prečin krádeže uložiť trest odňatia slobody až na dva roky. 

 	Podľa § 220 ods. 1 Trestného poriadku   v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, považuje takýto spôsob rozhodnutia za dostačujúci. 

	Podľa § 215 ods. 1, písm. g/ Trestného poriadku, prokurátor zastaví trestné stíhanie, ak sa schváli zmier medzi obvinený a poškodeným. 

	V priebehu prípravného konania bola na Okesnom súde v XXXXX vykonaná mediácia, počas ktorej obvinený XXXXX a zástupca poškodenej organizácie XXXXX dali súhlas k vykonaniu mediácie a vyjadrili súhlas s postupom podľa § 220 ods. 1 Trestného poriadku. Obvinený slobodne, vážne a určito vyhlásil, že spáchal skutok za ktorý je trestne stíhaný, svoje konanie oľutoval a dňa 18.5.2012 uzatvoril s poškodeným dohodu o uzatvorení zmieru. 
	
	Z uzatvorenej dohody je zrejmé, že splnomocnený zástupca poškodeného pri uzatváraní dohody vyhlásil, že voči obvinenému si neuplatňuje žiadnu škodu, nakoľko spôsobená škoda im bola kompenzovaná tým, že vyrúbané drevo im bolo vrátené. 

	Obvinený XXXXX  zložil dňa 18.5.2012 na verejnoprospešné účely sumu 20,- €, ktorú podľa § 220 ods. 1, písm. c/ Trestného poriadku v 100%  výške určil štátu na peňažnú pomoc obetiam trestnej činnosti.

	V tomto prípade sú teda splnené zákonom predpísané podmienky na postup podľa § 220 ods. 1 Trestného poriadku  a to na schválenie zmieru a zastavenie trestného stíhania. 

	Obvinený je z miesta trvalého bydliska je hodnotený kladne.  V r. 2009 bol raz postihnutý za priestupok  proti poriadku, podľa odpisu z registra trestov doposiaľ súdne trestaný nebol. 

	Vzhľadom ku skutočnosti, že v tejto veci boli splnené všetky podmienky na postup podľa § 220 ods. 1 Trestného poriadku, bolo potrebné rozohodnúť tak, ako je to uvedené vo výrokovej časti tohto uznesenia.  
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Pitoňák
prokurátor